CELEX: 32017R1568
Language: hr
Date: 2017-09-15 00:00:00
Title: Provedbena uredba Vijeća (EU) 2017/1568 od 15. rujna 2017. o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje

16.9.2017   
            
            
               HR
            
            
               Službeni list Europske unije
            
            
               L 238/10
            
         PROVEDBENA UREDBA VIJEĆA (EU) 2017/1568
   od 15. rujna 2017.
   o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) 2017/1509 od 30. kolovoza 2017. o mjerama ograničavanja protiv Demokratske Narodne Republike Koreje i o stavljanju izvan snage Uredbe (EZ) br. 329/2007 (1), a posebno njezin članak 47. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 30. kolovoza 2017. donijelo Uredbu (EU) 2017/1509.
            
         
               (2)
            
            
               Vijeće sigurnosti Ujedinjenih naroda donijelo je 11. rujna 2017. Rezoluciju 2375 (2017) kojom su jedna osoba i tri subjekta dodani na popis osoba i subjekata koji podliježu mjerama ograničavanja.
            
         
               (3)
            
            
               Prilog XIII. Uredbi (EU) 2017/1509 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog XIII. Uredbi (EU) 2017/1509 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. rujna 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  SL L 224, 31.8.2017., str. 1.
   
   
      PRILOG
      Osobe i subjekti navedeni niže na popisu dodaju se na popis osoba i subjekata koji podliježu mjerama ograničavanja iz Priloga XIII. Uredbi (EU) 2017/1509.
      (a)   Fizičke osobe
      
      
                   
               
               
                  Ime
               
               
                  Drugo ime
               
               
                  Podaci za identifikaciju
               
               
                  Datum uvrštenja na popis UN-a
               
               
                  Obrazloženje
               
            
                  63.
               
               
                  Pak Yon Sik
               
               
                   
               
               
                  Državljanstvo: DNRK
                  Godina rođenja: 1950.
               
               
                  11.9.2017.
               
               
                  Član Središnje vojne komisije Radničke stranke Koreje, koja je odgovorna za razvoj i provedbu vojnih politika Radničke stranke Koreje, zapovijeda i vrši nadzor nad vojskom DNRK-a te pomaže u upravljanju vojnom obrambenom industrijom te zemlje.
               
            (b)   Pravne osobe, subjekti i tijela
      
      
                   
               
               
                  Ime
               
               
                  Drugo ime
               
               
                  Lokacija
               
               
                  Datum uvrštenja na popis UN-a
               
               
                  Druge informacije
               
            
                  51.
               
               
                  Središnja vojna komisija Radničke stranke Koreje
               
               
                   
               
               
                  Pjongjang, DNRK
               
               
                  11.9.2017.
               
               
                  Središnja vojna komisija odgovorna je za razvoj i provedbu vojnih politika Radničke stranke Koreje, zapovijeda i vrši nadzor nad vojskom DNRK-a te upravlja vojnom obrambenom industrijom te zemlje u koordinaciji sa Komisijom za državne poslove.
               
            
                  52.
               
               
                  Odjel za organizaciju i usmjeravanje
               
               
                   
               
               
                  DNRK
               
               
                  11.9.2017.
               
               
                  Odjel za organizaciju i usmjeravanje vrlo je moćno tijelo Radničke stranke Koreje. Upravlja glavnim imenovanjima osoblja za Radničku stranku Koreje te vojsku i državnu upravu DNRK-a. Ujedno navodno nadzire političke aktivnosti cijelog DNRK-a i ima ključnu ulogu u provedbi politika DNRK-a u vezi s cenzuriranjem.
               
            
                  53.
               
               
                  Odjel za propagandu i agitiranje
               
               
                   
               
               
                  Pjongjang, DNRK
               
               
                  11.9.2017.
               
               
                  Odjel za propagandu i agitiranje ima potpunu kontrolu nad medijima koji mu služe kao sredstvo za kontroliranje javnosti u ime vodstva DNRK-a. Odjel za propagandu i agitiranje također sudjeluje ili je odgovoran za cenzuriranje koje provodi vlada DNRK-a, uključujući cenzuru novina i emitiranja.